Charles Rennie Mackintosh
Charles Rennie Mackintosh (Glasgow, 7. jun 1868. - London, 10. decembar 1928.), bio je škotski
arhitekt i dizajner, pionir britanske primjenjene umjetnosti i dizajna..

Biografija 
Charles je rođen kao četvrto od jedanaest djece, pa se odmah nakon kratkog školovanja već sa 16 godina morao zaposliti, kao asistent kod lokalnog arhitekta Johna Hutchinsona.

On je paralelno pohađao večernju nastavu na Glazgovskoj umjetničkoj školi (Glasgow School of Art). Nakon tog je promjenio posao i 1889. pridružio se birou Honeyman i Keppie, u kom je 1904. postao partner.

U suradnji s još tri studenta iz umjetničke škole (Herbert McNair, Frances MacDonal i njenom sestrom Margaret Macdonald) počeo je oblikovati plakate, dekorativne predmete i namještaj. Oni su između 1896. - 1904. počeli kompletno opremati tada 
moderne ugostiteljske objekte - čajane po Glasgowu, a prihvatili su se opremanja i drugih enterijera tih godina.

Ti neortodoksni radovi, čistih linija i svijetli enterijeri, potpuno različiti od dotadašnje mode, skrenuli su pažnju na njega, pa je već do 1890. stekao i 
međunarodni ugled. Njegova grupa postala je slavna kao The Four, a sa jednom od članica - Margaret Macdonald se i oženio
1900. Te iste godine je zajedno sa ženom sudjelovao je na izložbi bečke Secesije.

Mackintoshev glavni arhitektonski projekt bila je Glasgow School of Art (Glazgovska umjetnička škola) koju je 
realizirao od 1896. - 1909. On ne samo da je napravio projekt, već ju je i kompletno opremio namještajem. Ta škola postala je obrazac za 
sve druge škole primjenjene umjetnosti koje su se tih godina počele otvarati po Evropi. Jasan i strogo funkcionalan volumen zgrade, čistih linija, velike svijetle prostorije i isto takav pomalo asketski namještaj bez puno dekoracija bili su prvi primjer Art nouveau u Britaniji.

Mackintosh nije uvijek doživljavao uspjeh dva njegova projekta za Međunarodnu izložbu u Glasgowu - 1901. kog je projektirao - 1898. i projekt za Haus eines Kunstfreundes iz 1901. nisu mu prošla, ali ga to nije obeshrabrilo.

Tih godina intenzivno radio i realizirao vile Windyhill u selu Kilmacolm (1899.-1901.), Hill House, u Helensburgh / Argyll i Bute (1902.1902.), čajanu Willow u Glasgowu (1904.) i Scotland Street School (1904.-1906.)
Iako svi njegovi radovi imaju još neke tradicionalne karakteristike, oni otkrivaju autora velike inventivnosti i estetske percepcije.

Od 1914. gotovo je prestao raditi bilo što u vezi arhitekture i dizajna i posvetio se slikanju akvarela.

Djelo i uticaj 
Iako nije izveo puno građevina, njegov utjecaj bio je puno veći na ukus čitave Evrope.

Mackintosh je bio gotovo zaboravljen nekoliko dekada u svojoj domovini, krajem 20. vijeka oživljen je interes za njegov rad. Stroga jednostavnost njegovog 
namještaja, odgovara današnjem ukusu, pa se ponovno izrađuju stolice i ostali komadi namještaja po njegovim nacrtima.
Njegova kuća u Glasgowu je obnovljena i otvorena za javnost kao muzej u krajem 1970-ih.

Izvori

Vanjske veze 

 Charles Rennie Mackintosh Society
 Charles Rennie Mackintosh (na portalu Encyclopædia Britannica) 

Arhitekti
Glasgow
Škoti